TULEOHUTUSSPETSIALISTI JA TULEOHUTUSEKSPERDI KUTSETE kutsekomisjoni dokumentide menetlemise kord

1.	Tuleohutusspetsialisti ja tuleohutuseksperdi kutsete kutsekomisjoni (edaspidi kutsekomisjon) dokumentide menetlemise kord määrab kindlaks:
1)	dokumentide registreerimise;
2)	dokumentide olemasolu ja nõuetele vastavuse kontrolli;
3)	dokumentide menetlemisega seotud tähtajad, sh dokumentide esitamisel ilmnenud puuduste kõrvaldamise tähtaeg ning taotleja teavitamine.

2.	Dokumentide menetlemist korraldab kutse andja poolt määratud vastutav isik (edaspidi vastutav isik).

3.	Kutsekomisjonile saadetud dokumendid registreeritakse vastutava isiku poolt Sisekaitseakadeemia dokumendihaldussüsteemis.

4.	Kutsekomisjon avalikustab hindamise toimumise aja, koha ja omistatavate kutsete nimetused  kutse andja kodulehel hiljemalt 60 kalendripäeva enne dokumentide esitamise tähtaega.

5.	Hindamine algab hiljemalt 30 kalendripäeva jooksul pärast dokumentide esitamise tähtaega.

6.	Kutse taotlemiseks või taastõendamiseks esitatud dokumentide olemasolu kontrollib ja vajadusel nõuab kutse taotlejalt puuduste kõrvaldamist määratud tähtajaks vastutav isik.

7.	Dokumentide nõuetele vastavust kontrollib ja vajadusel nõuab kutse taotlejalt puuduste kõrvaldamist hindamiskomisjon.

8.	Kui puudusi ei kõrvaldata vastutava isiku või hindamiskomisjoni poolt määratud tähtajaks, loetakse dokumendid mitte esitatuks, millest informeeritakse kirjalikult kutse taotlejat.

9.	Dokumentide vastavuse korral teavitatakse kutse taotlejat hindamisele lubamisest esimesel võimalusel.

10.	Kutse andmisest või mitteandmisest teavitab kutsekomisjon kutse taotlejat kirjalikult hiljemalt 30 kalendripäeva jooksul pärast hindamisprotokolli allkirjastamist.